Stjórn Hinsegin daga ber ábyrgð á umsóknarferlinu og skipar dómnefnd sem fer yfir umsóknir og úthlutar styrkjum úr Gleðigöngupottinum . Gunnlaugur Bragi Björnsson , gjaldkeri Hinsegin daga : „ Það er okkur afar mikils virði að Landsbankinn verði áfram stoltur bakhjarl Hinsegin daga en bankinn hefur undanfarin ár stutt dyggilega við hátíðina . Það er afar ánægjulegt að samið hafi verið um áframhaldandi samstarf bankans og Hinsegin daga . “ Landsbankinn mældist efstur í Íslensku ánægjuvoginni 2019 hjá viðskiptavinum í bankaþjónustu . Þetta er ánægjuleg viðurkenning á þeirri stefnu Landsbankans að bjóða framúrskarandi bankaþjónustu , hvort sem hún er veitt með stafrænum hætti eða með persónulegri þjónustu í útibúum bankans .